07.02.2016

เป็นร้านที่โดดเด่นตั้งแต่หน้าร้านเลยทีเดียวค่ะ ธีมเป็นหินหมดเลย ป้ายก็ป่าวประกาศให้ทราบว่าแวะที่นี่มีทุกอย่างนาจา ทั้งกาแฟ ไวไฟ ของฝาก และฟาร์มแกะ แต่อีกอย่างหนึ่งที่ทางร้านลืมพูดถึงคือมุมถ่ายรูปค่ะ มันสวยจริงๆนะเออ

ทางร้านมี inspiration มาจากหินแกะสลักโมอายบนเกาะอีสเตอร์ ซึ่งก็ต้องยอมรับว่าแต่งร้านออกมาได้ดูดี ถ่ายรูปเพลินมากค่ะ ด้านนอกร้านมีโซนขายของฝากทั้งของใช้และอาหาร กับโซนฟาร์มแกะซึ่งเป็นพื้นที่เล็กๆ แกะไม่เยอะค่ะ

ในร้านแอร์เย็นฉ่ำ หอมกาแฟมากกกกกค่ะ ลูกค้าเยอะพอสมควรเลยนะ สั่งเครื่องดื่มต้องรอนิดนึง

วันนี้ลองชาเขียวปั่นค่ะ (80฿) แก้วปานกลาง ราคาเท่าร้านในกรุงเทพเลย หอมชาเขียวดีค่ะ

ที่นั่งในร้านมีพอสมควรเลย มีต่อเพิ่มเข้าไปอีกห้องทางซ้ายของเคาน์เตอร์ แต่บรรยากาศไม่ค่อยอบอุ่นเท่าไหร่ ดูแข็งทื่อยังไงไม่รู้

ในร้านมีไอศกรีมถ้วยโฮมเมดขาย แล้วก็เค้กมะพร้าวในตู้ด้วย คนซื้อเยอะมาก แต่ลองแล้วไม่อร่อยเลบ สีน่ากลัวมากด้วย ขาวยังกะโอโม่ ครีมนี่หนามากกกกกกและไม่หอมมะพร้าวเลย แค่มีมะพร้าวขูดให้มาโรยเฉยๆ

สรุปก็เป็นจุดแวะพักจิบกาแฟที่เหมาะกับการถ่ายรูปค่ะ